recursal/SuperWikiNEXT-32B huggingface dataset:
Historic site in போலூர், மங்களூர்வார்ப்புரு:SHORTDESC:Historic site in போலூர், மங்களூர்
 மேல் பார்வை
**சுல்தான் பத்தேரி** *(Sultan Battery)* கண்காணிப்பு கோபுரம் இந்தியாவின் கர்நாடக மாநிலத்தின் பிரதான துறைமுக நகரமான மங்களூர் நகரத்தின் மையத்திலிருந்து 4 கிலோமீட்டர் தொலைவில் உள்ள போலூரில் அமைந்துள்ளது. இக்கண்காணிப்பு கோபுரம்  1784ஆம் ஆண்டில் திப்பு சுல்தானால் கட்டப்பட்டது.

வரலாறு
------

போலூர் என்பது பேரரசர் திப்பு சுல்தானின் காலத்தில் கட்டப்பட்ட கண்காணிப்பு கோபுரத்திற்குப் பெயர் பெற்றது. தற்பொழுது இந்த கோபுரம் சிதைந்துபோகும் கட்டமைப்பைக் கொண்டுள்ளது. கி.பி 1784இல் திப்புசுல்தான் இறப்பதற்கு 15 ஆண்டுகளுக்கு முன்பு இக்கண்காணிப்பு கோபுரம் கட்டப்பட்டது. இந்த இடம் முன்னர் சுல்தானின் பேட்டரி என்று அழைக்கப்பட்டது.

சுல்தான் பேட்டரி கறுப்புக் கற்களால் கட்டப்பட்டது, போர்க் கப்பல்கள் ஆற்றில் நுழைவதைத் தடுக்கும் வகையில் கட்டப்பட்டது. இது ஆங்கில படையெடுப்பிற்கான முக்கிய பாதையாக இருந்தது. ஆனால் இப்பகுதி திப்பு சுல்தானால் ஆங்கிலத்திலிருந்து மீட்டெடுக்கப்பட்டது. ஆங்கிலேயர்கள் கடல் வழியாக மங்களூருக்குள் நுழைவதைத் தவிர்ப்பதற்காகப் பீரங்கிகளை நிறுவும் பகுதியாக இது பயன்படுத்தப்பட்டது.

கோபுரத்தின் கீழ் நிலத்தடி சேமிப்பு பகுதி உள்ளது. இங்கு வெடிமருந்து சேமிக்கப் பயன்படுத்தப்பட்டது. வரலாற்றாசிரியர்களின் கூற்றுப்படி, இங்கு நிலத்தடி வழியே மைசூருக்குச் செல்லும் ரகசிய சுரங்கப் பாதை உள்ளது. துரதிர்ஷ்டவசமாக, இப்போது இது இந்தியச் சுற்றுலா அதிகாரிகளால் மூடப்பட்டுப் பூட்டப்பட்டுள்ளது.

இது ஆட்சியாளரின் முக்கிய கப்பல்துறை மற்றும் ஆயுதக் களஞ்சியமாக இருந்தது. இது ஒரு கடற்படை நிலையமாகவும் எதிரிகளின் போர்க்கப்பல்களை இடைமறிக்கவும், கப்பல்துறைக்கு வருவதைத் தடுக்கவும் சுல்தான் பயன்படுத்தியதால் மிகவும் முக்கியத்துவம் வாய்ந்த இடமானது.

 திப்பு சுல்தான்
ஒருவர் கண்காணிப்பு கோபுரத்தின் மேலே படிக்கட்டுகளில் ஏறினால், அரபிக் கடலின் பரந்த காட்சியினையும் மனிதனால் உருவாக்கப்பட்ட அழகின் கலவையினையும் காணலாம். காட்டுகிறது. இதன் அருகில் ஒரு சில படகு குழாம் உள்ளது; மேலும் இது சுற்றுலாப் பயணிகளை தற்பொழுது ஈர்த்து வருகிறது.

நிலவியல்
--------

போலூரின் கரையோரப் பகுதியும், பொக்கபட்னாவின் தெற்குபகுதியும் மங்களூர் கிராமங்கள் என்று அழைக்கப்படுவது மிகவும் பொருத்தமானது. மங்களூர் புறநகர்ப் பகுதிகளை விட, பாரம்பரிய வாழ்க்கை முறையைப் பொறுத்தவரை, இப்பகுதிகளில் வசிப்பவர்களில் பெரும்பாலோர் இப்போதும் மீன் மற்றும் வர்த்தகத்தைப் பாரம்பரிய நடவடிக்கைகளாகக் கொண்டுள்ளனர். சூரிய மறைவின் போது போக்கப்பட்னாவின் வீதிகள் பழைய கிராமத்தின் வினோதமான உணர்வைத் தருகின்றன. 

போலூர், சுல்தான் பேட்டரி, நகரத்தின் மற்ற பகுதிகளுடன் பேருந்து எண் 16 மூலம் இணைக்கப்பட்டுள்ளது. பயண நேரம் சுமார் 15-20 நிமிடமாகும்.

இப்போது, இந்த நினைவுச்சின்னம் இந்திய அரசால் பாதுகாக்கப்படுகிறது. இதன் அனைத்து பொறுப்பும் இந்தியா பெங்களூர் வட்டத்தின் தொல்பொருள் ஆய்வுக் கழகத்தினைச் சார்ந்ததாகும்.

மேற்கோள்கள்
-----------

1. ↑  "Sultan Battery". *Mangaluru Smart City*. 2020-12-21 அன்று பார்க்கப்பட்டது.
2. ↑  "Metal barricade comes up around Sulthan Bathery". *The Hindu*. 2020-12-22 அன்று பார்க்கப்பட்டது.
சாவக வரிவடிவதத்தில் மதுரா மொழி எழுத்து
**மதுரா** என்பது இந்தோனேசியாவின் கிழக்கு சாவகத்தில் மதுரா மக்களாற் பேசப்படும் மொழியாகும். இது மதுரா தீவுக்கு அருகாமையில் அமைந்துள்ள காங்கேயன் தீவுகள், சப்பூடி தீவுகள் என்பவற்றிலும் பசாருவான், சுராபாயா, மலாங், பஞுவாஙி, மசாலெம்பு தீவுகள் என்பவற்றிலும் கலிமந்தானின் சில பகுதிகளிலும் பேசப்படுகிறது. காங்கேயன் வழக்கு தனி மொழியாகவும் வகைப்படுத்தப்படுகிறது. மதுரா மொழி பண்டைக் காலம் முதலே சாவக எழுத்துக்களிலேயே எழுதப்பட்டு வந்துள்ளது. இப்போது இலத்தீன் எழுத்துக்களில் எழுதும் பழக்கமும் பொதுவாக இருக்கிறது. மதுரா மொழியைப் பேசுவோரின் எண்ணிக்கை குறைவடைந்து கொண்டு வந்த போதிலும், 8-13 மில்லியன் பேர் இம்மொழியைப் பேசுவதாக மதிப்பிடப்பட்டுள்ளது.

பாலி–சசாஃ மொழிகள் என்பவற்றுக்கும் மதுரா மொழிக்கும் இடையிலான தொடர்பு, இம்மொழிகளிலான பேச்சு வழக்கு இவற்றுக்குப் பொதுவானதாகவே பெரும்பாலும் காணப்படுகிறது. அவ்வாறே, மதுரா மொழிக்கும் பிலிப்பீனிய மொழிகளுக்கும் பஞ்சார் மொழிக்கும் இடையில் பொதுவான சொற்கள் பல காணப்படுகின்றன. இம்மொழியில் பல்வேறு பேச்சு வழக்குகள் காணப்படுகின்றன.

பொதுவாகப் பயன்படுத்தப்படும் சொற்கள்
-----------------------------------

* ஆண்: *லலாக்கே*
* பெண்: *பபினே*
* ஆம்: *இயா*
* இல்லை: *எஞ்சா*
* நீர்: *அஎங்*
* கதிரவன்: *அரே*
* நான்/எனக்கு: *செங்-கோ'*
* நீ: *பெஎன்*
இந்தோனேசியா
இறந்தவரின் உடலை மின்எரிமேடை மூலம் அல்லது வெளி எரிபொருள் கொண்டு எரிப்பது **தகனம்** எனப்படுகிறது. மரணமடைந்து விட்ட மனிதனின் உடல் சமய வழக்கங்களின்படி மண்ணில் புதைக்கப்பட்டோ அல்லது எரியூட்டப்பட்டோ அழிக்கப்பட்டு வருகிறது. உலகில் அதிக அளவாக இறந்து விட்ட மனித உடல்கள் புதைக்கப்படுகின்றன. குறிப்பிட்ட சில சமய வழக்கங்களின்படியோ அல்லது இடநெருக்கடி காரணமாகவோ இறந்து விட்ட மனித உடல்கள் எரியூட்டப்பட்டும் அழிக்கப்படுகின்றன. இத்தகைய தகனத்தின் போது உடல் முழுமையாக எரிந்து சாம்பலாவதில்லை.பதிலாக எலும்புகள் மட்டுமே எரியா நிலையில் கிடைக்கின்றன. இந்த எரியா நிலை எலும்புகளை அரவை மூலம் பொடியாக்கப்பட்டு புனித சாம்பலாக இறந்தவரின் உறவினரிடம் அவரின் புனித சடங்கிற்காகக் கொடுக்கப்படுகிறது. இதை பெரும்பாலும் மின் தகன அமைப்பின் மூலம் இம்மாதிரி செயல்கள் நடைபெறுகின்றன.இந்த எரியூட்டலுக்கு விறகு, எரிவாயு, மின்சாரம் போன்றவை பயன்படுத்தப்படுகின்றன. இந்த எரியூட்டலில் விறகு கொண்டு செய்யப்படும் நிலை சுற்றுச்சூழலுக்குப் பாதிப்பு ஏற்படுத்துவதாக இருந்தாலும் இவைதான் அதிகமாகப் பயன்படுத்தப்பட்டு வருகின்றன. மாறாக விறகுகள் வைத்து எரிக்கப்படுவைகளில் விறகுகளின் சாம்பலை மனித உடல்களின் சாம்பல் என்று நினைத்து அந்த சாம்பலை சடங்கிற்கு பயன்படுத்தி வருகின்றனர்.[]

மின் எரிமேடை
------------

மின் எரிமேடைகளில் அதன் மின் உலைகளில் *சுமார் 870 முதல் 980 டிகிரி சென்டிகிரேட்* (பாரன்ஹிட்-1600 டிகிரி முதல் 1800 டிகிரி வரை) அளவு வெப்பநிலையில் உடல்கள் எரிக்கப்படுகின்றன.உடல்கள் எரிமேடையில் உள்ள மின்னூட்டத் தகடுகளில் மேல் வைக்கப்பட்டு மின்னேற்றம் செய்யப்படுகிறது. உடல்களை தகட்டில் செலுத்துவதற்கு முன் அவ்வுடல்களின் மீதுள்ள நகைகள் கழற்றப்படுகின்றன. ஆனால் இங்கிலாந்தில் அவ்வாறு கழற்றுவதில்லை.அவர்கள் சவப்பெட்டியில் வைத்து உடல்களை எரிக்கின்றனர் அப்பெட்டியில் வைப்பதற்குமின் ஆபரணங்களை கழற்றிவிடுவர். இவ் வெப்பநிலையில் உடலின் மிருதுவான சருமங்கள் எரிந்து (ஆக்சிஜனேற்றம் அடைந்து) ஆவியாகிவிடுகின்றன. இவ்வேலை நடைபெறுவதற்காக எடுத்துக்கொள்ளப்படும் நேரம் *2 மணி* நேரம் மட்டுமே. பெரும்பாலும் அனைத்து நாடுகளிலும் ஒரு சமயத்தில் ஒரு உடலை மட்டுமே எரிக்க இம்மேடைகள் வடிவமைக்கப்பட்டுள்ளன.பல உடல்களை ஒரே சமயத்தில் எரிக்க பல நாடுகள் தடை விதித்துள்ளன.

நவீன எரிமேடைகள்
---------------

இப்போது எரிமேடைகள் *கணினி* மயமாக்கப்பட்டுள்ளன. எரியூட்டப்படுவதை பல நாடுகளில் பார்வையாளர்கள் பார்ப்பதில்லை இந்து சமயக் கோட்பாடு உடையவர்களுக்காக பார்க்க அனுமதிக்கிறார்கள். பெரியவர்கள் உடல்களின் எரியா எலும்புகளின் எடை சுமார் **2.4 கிலோ கிராம்** இருக்கும். இவைகள் தனியாக புனித ஜாடி அல்லது சிறிய பெட்டிகளில் அடைத்து உறவினர்களிடம் கொடுக்கப்படும்.தற்கால எரிமேடைகளில் எரிபொருளாக இயற்கை வாயு, புரோப்பேன் வாயு போன்றவைகள் பயன்படுத்தப்படுகின்றன.
A bi-locular and a multi-locular tomato fruit
**சூலக அறை** என்பது (LOCULE) ஒரு உயிரினத்தின் ஒரு உறுப்பு அல்லது உறுப்பின் பகுதியைக் குறிக்கும். சான்றாக விலங்கு , தாவரம், பூஞ்சைகளைக் கூறலாம். இது இலத்தின் மொழிச் சொல்லாகும். இதற்கு 'சிறிய இடம்' என்று பொருள்.

பூக்கும் தாவரங்களில் ஒரு அறை காணப்படும். இந்த அறை சூலக அறையைக் குறிக்கும். சூலக அறைகள் எண்ணிக்கையின் அடிப்படையில் ஓர் அறை அனி , ஈரறை அனி, மூவறை அனி அல்லது பல அறை அனி என அமையும். எத்தனை சூழிலைகள் உள்ளதோ அத்தனை சூலக அறைகள் அல்லது குறைவான அளவில் இருக்கும். சூலக அறையில் சூல்கள் அல்லது விதைகள் காணப்படும்.

சூலக அறையானது மகரந்த சேர்க்கைக்கு உதவும் மகரந்தங்களைக் கொண்டிருக்கும்.

அஸோமகியேட் பூஞ்சைகளில் ஹேமினியம் பகுதிக்கு உள்ளேயே சூலக அறைகள் உள்ளன. அதில் வித்துக்கலவை வளரும்.

மேற்கோள்கள்
-----------

1. ↑  "Loculus". Oxford Dictionaries. 2016-06-02 அன்று மூலம் பரணிடப்பட்டது. 2017-07-09 அன்று பார்க்கப்பட்டது.
2. ↑  Hickey, M.; King, C. (2001). *The Cambridge Illustrated Glossary of Botanical Terms*. Cambridge University Press.
3. ↑  *Palaeos: Life Through Deep Time*, 4 May 2016 அன்று பார்க்கப்பட்டது
**ஜேஸ்போர்** என்னும் ஊர், இந்திய மாநிலமான குஜராத்தின் வல்சாடு மாவட்டத்தில் உள்ளது. இது வல்சாடு வட்டத்துக்கு உட்பட்டது.

அமைவிடம்
--------

இந்த ஊரின் வடமேற்கில் மால்வண், வடக்கில் கந்தேவி வட்டம், வடகிழக்கில் ஓல்காம், மேற்கிலும் தென்மேற்கிலும் உண்டி, கிழக்கிலும் தென்கிழக்கிலும் ரோலா, தெற்கில் டுங்கிரி ஆகிய ஊர்கள் அமைந்துள்ளன.

மக்கள் தொகை
-----------

இந்த ஊருக்கான மக்கள் தொகை விவரங்கள் தளத்தில் உள்ளபடி தரப்பட்டுள்ளன.
இங்கு 1727 மக்கள் வாழ்கின்றனர். இவர்களில் 877 பேர் ஆண்கள், 850 பேர் பெண்கள் ஆவர்.

அரசியல்
-------

இது வல்சாடு சட்டமன்றத் தொகுதிக்கும், வல்சாடு மக்களவைத் தொகுதிக்கும் உட்பட்டது.

போக்குவரத்து
------------

இந்த ஊரில் இருந்து மாவட்ட சாலை வழியாக மாவட்டத்தில் உள்ள மற்ற ஊர்களையும், மாவட்டத் தலைநகரையும் சென்றடையலாம்.

சான்றுகள்
---------

1. 1 2  "மக்களவைத் தொகுதிகளும் சட்டமன்றத் தொகுதிகளும் (ஆங்கிலத்தில்) - [[இந்தியத் தேர்தல் ஆணையம்]]" (PDF). 2010-10-05 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.
2. 1 2  குஜராத் மக்கள் தொகை -- மக்கள் கணக்கெடுப்புத் துறை (ஆங்கிலத்தில்)
3. 1 2 3  "வல்சாடு வட்டத்தின் வரைபடம் - குஜராத் மாநில அரசின் வருவாய்த் துறையின் இணையத்தளம்" (PDF). 2016-09-12 அன்று மூலம் (PDF) பரணிடப்பட்டது. 2016-01-14 அன்று பார்க்கப்பட்டது.

| * பா
* உ
* தொ
சுற்றியுள்ள ஊர்கள் |
| --- |
| 

|  |  |  |
| --- | --- | --- |
| மால்வண் | கந்தேவி வட்டம் | ஓல்காம் |
|  |  |  |
| உண்டி | **ஜேஸ்போர்** | ரோலா |
|  |  |  |
| உண்டி | டுங்கிரி | ரோலா |

 |
**தகப்பன்சாமி** (Thagappansamy) 2006 ஆம் ஆண்டு பிரசாந்த் மற்றும் பூஜா நடிப்பில் சிவ சண்முகம் இயக்கத்தில் திருச்சி கோபால்ஜி தயாரிப்பில் வெளியான தமிழ் திரைப்படம். படத்தின் இசையமைப்பாளர் சிறீகாந்து தேவா. தயாரிப்புப் பிரச்சனைகளால் இப்படம் தாமதமாக 28 திசம்பர் 2006 இல் வெளியானது.

கதைச்சுருக்கம்
--------------

கதிர்வேல் (பிரசாந்த்) தனது கிராமத்தின் தண்ணீர் தேவையை பூர்த்திசெய்ய முயற்சிக்கிறான். அவனது கிராமத்தில் தொடர்ந்து மழைப்பொழிவு தவறுவதால், வறட்சி நீடிக்கிறது. எனவே தண்ணீருக்காக ஒரு கிணறு வெட்ட மக்கள் முடிவுசெய்கிறார்கள். நிலத்தடி நீரைக் கணித்துச் சொல்லும் சண்முகத்தை (மகாதேவன்) அழைத்து வருகிறான். சண்முகத்தோடு அவன் மனைவியும், மகள் மரிக்கொழுந்தும் (பூஜா) வருகிறார்கள். எதிர்பாராவிபத்தின் காரணமாக சண்முகம் இறக்கிறார். தொடர்ந்து நீருக்காக செய்யும் முயற்சிகள் தோல்வியடைகிறது.

தங்கள் வாழ்வாதாரத்தைக் காப்பாற்றிக்கொள்ள ஊர்மக்கள் அனைவரும் ஊரைவிட்டு வெளியேறும் கடினமான முடிவைக் கனத்த இதயத்துடன் எடுக்கின்றனர். ராஜஸ்தான் மாநிலத்திலுள்ள பண்ணைக்கு வேலைபார்க்கச் செல்கின்றனர். அங்கு சென்றபிறகுதான் தாங்கள் அனைவரும் அங்கே கொத்தடிமைகளாக 3 வருட ஒப்பந்தத்தின் அடிப்படையில் அழைத்து வரப்பட்ட விடயமும், அங்கிருந்து வெளியேற முடியாது என்பதும் அவர்களுக்குத் தெரியவருகிறது. ஓய்வின்றி கடினமான வேலைகள் அவர்களுக்குத் தரப்படுகிறது. நிலக்கிழாரான தாகூர் தாஸ் (வின்சென்ட் அசோகன்) அவர்களை உடல் மற்றும் மனரீதியாகக் கொடுமைப்படுத்துகிறான். அவனது சகோதரி (நமிதா) கதிர்வேலின் சாகசங்களால் ஈர்க்கப்பட்டு அவனை விரும்புகிறாள்.

கதிர்வேல் அந்தக் கொடுமைகளில் இருந்து தன் கிராமத்தினரை எப்படி மீட்டான்? மரிக்கொழுந்தை திருமணம் செய்தானா என்பதே மீதிக்கதை.

நடிகர்கள்
---------

* பிரசாந்த் - கதிர்வேல்
* பூஜா - மரிக்கொழுந்து
* நமீதா - ஸ்வப்னா
* வின்சென்ட் அசோகன் - தாகூர் தாஸ்
* மகாதேவன் - சண்முகம்
* கருணாஸ்
* தம்பி ராமையா
* பெசன்ட் ரவி
* பிரியங்கா

தயாரிப்பு
---------

அட்டகத்தி, மெட்ராஸ் படங்களின் இயக்குனர் பா. ரஞ்சித் இப்படத்தில் உதவி இயக்குனராக பணியாற்றினார்.

இசை
---

படத்தின் இசையமைப்பாளர் ஸ்ரீகாந்த் தேவா. படத்தின் பாடல்கள் 15 திசம்பர் 2005 இல் வெளியாகி ஒரு வருடத்திற்குப் பிறகே திரைப்படம் வெளியானது.

| வ. எண் | பாடல் | பாடகர்கள் |
| --- | --- | --- |
| 1 | பணியாரம் சுட்டு | உதித் நாராயணன், மாலதி லக்ஷ்மன் |
| 2 | ஆரியமாலா | பலராம், சாதனா சர்கம் |
| 3 | சங்கு சக்கர | சங்கர் மகாதேவன் |
| 4 | காதல் முனிவா | அனுபமா, சத்யன் |
| 5 | ஆதி சிவனே | கருணாஸ், சின்னப்பொண்ணு, சிவ சண்முகம் |
| 6 | செம்பருத்தி (சிறுபாடல்) | முகேஷ் |
| 7 | ஆராரோ ஆரிரரோ | முகேஷ் |
| 8 | புட்டுக்கு (சிறுபாடல்) | கங்கா |
| 9 | பொறந்த மண்ணுல (சிறுபாடல்) | முகேஷ் |
| 10 | மழை பெய்யுது | பேபி வைசாலி |
| 11 | இருக்கன்குடி (சிறுபாடல்) | சின்னப்பொண்ணு |

மேற்கோள்கள்
-----------

1. ↑  "பா. ரஞ்சித் நேர்காணல்". .
***விலங்கியல் ஆய்விதழ்*** என்பது விலங்குகள் குறித்த ஆய்வினை வெளியிடும் அறிவியல் ஆய்விதழ் ஆகும். இது 1830ஆம் ஆண்டில் இலண்டன் விலங்கியல் சங்கத்தால் நிறுவப்பட்டது இந்த ஆய்விதழை விலே-பிளாக்வெல் வெளியிடுகிறது. இதில் ஆய்வு முடிவுகள் அடங்கிய ஆய்வுக் கட்டுரைகளைக் கொண்டுள்ளது. இவை பொதுவான விலங்கியல் ஆராய்ச்சியாளர்களை இலக்காகக் கொண்டுள்ளன. சில கட்டுரைகள் ஆசிரியரின் விருப்பத்தைப் பொறுத்துத் திறந்த அணுகல் வழியாகவும் கிடைக்கின்றன.

பழமையான இந்த ஆய்விதழ் ஆரம்பத்தில், 1833 முதல், ***லண்டனின் விலங்கியல் சங்கத்தின் நடவைக்கைகள்*** என்று வெளியிடப்பட்டது (
பன்னாட்டுத் தர தொடர் எண் 0370-2774). பின்னர் 1965 முதல் 1984 வரை, *விலங்கியல் ஆய்விதழ்: இலண்டன் விலங்கியல் சங்கத்தின் செயல்முறைகள்* என வெளியானது (
பன்னாட்டுத் தர தொடர் எண் 0022-5460).

மேலும் காண்க
------------

* விலங்கியல் பத்திரிகைகளின் பட்டியல்

வெளி இணைப்புகள்
---------------

* அதிகாரப்பூர்வ இணையதளம்
* லண்டனின் விலங்கியல் சங்கத்தின் பி.எச்.எல் டிஜிட்டல் செய்யப்பட்ட செயல்முறைகள் 1833 (பகுதி 1) - 1922
* *லண்டனின் விலங்கியல் சங்கத்தின் செயல்முறைகளிலிருந்து* தட்டுகளின் விளக்கப்படங்கள் பரணிடப்பட்டது 2016-03-12 at the வந்தவழி இயந்திரம்
*P* இன் சமகோண இணையியம்.
வடிவவியலில் முக்கோணம் *ABC* ஐப் பொறுத்து புள்ளி *P* இன் **சமகோண இணையியம்** (*isogonal conjugate*) என்பது *A*, *B*, and *C* கோணங்களின் இருசமவெட்டிகளில் *PA*, *PB*, and *PC* கோடுகளின் எதிரொளிப்புக் கோடுகள் சந்திக்கும் புள்ளியாகும். முக்கோணத்தின் பக்கங்களின் மீதமையாத புள்ளிகளுக்கு மட்டுமே சமகோண இணையியங்கள் உண்டு.

புள்ளி *P* இன் சமகோண இணையியத்தின் குறியீடு *P\** ஆகும். *P\** இன் சமகோண இணையியம் *P*.

முக்கோணத்தில், உள்வட்ட மையத்தின் (*I*) சமகோண இணையியம் உள்வட்ட மையம் *I* ஆகவும், செங்கோட்டு மையம் *H* இன் சமகோண இணையியம் சுற்றுவட்ட மையம் *O* ஆகவும், இடைக்கோட்டுச் சந்தி *G* இன் சமகோண இணையியம் சமச்சரிவு இடைக்கோட்டுச் சந்தி *K* ஆகவும் இருக்கும். மேலும் பெர்மா புள்ளிகளின் சமகோண இணையியங்கள் சமவிசைசார் புள்ளிகளாகவும், பிரகார்டு புள்ளிகள் ஒன்றுக்கொன்று சமகோண இணையியங்களாகவும் அமைகின்றன.

முந்நேரியல் *X* = *x* : *y* : *z* கொண்ட ஒரு முக்கோணத்தின் எந்தவொரு பக்கத்தின் மீதும் அமையாத ஒரு புள்ளியின் முந்நேரியல் ஆயதொலைகள் *X* = *x* : *y* : *z* எனில் அப்புள்ளியின் சமகோண இணையியமாக அமையும் புள்ளியின் முந்நேரியல் ஆயதொலைகள் 1/*x* : 1/*y* : 1/*z*.

இதனால் தான் சிலசமயங்களில் *X* இன் சமகோண இணையியம் *X*−1 எனக் குறிக்கப்படுகிறது.

முக்கோண மையங்களின் கணம் *S*, கீழே வரையறுக்கப்பட்டுள்ள முந்நேரியல் பெருக்கத்தின் கீழ் ஒரு பரிமாற்றுக் குலம் ஆகும்.

(*p* : *q* : *r*) \* (*u* : *v* : *w*) = *pu* : *qv* : *rw*,
*S* இலுள்ள ஒவ்வொரு *X* இன் நேர்மாறு உறுப்பு *X*−1.

சமகோண இணையியமானது ஒரு சார்பு என்பதால் கோடுகள், வட்டங்கள் போன்ற புள்ளிகளின் கணங்களுக்கும் சமகோண இணையியங்கள் உள்ளன. எடுத்துக்காட்டாக, ஒரு கோட்டின் சமகோண இணையியம் ஒரு சுற்று கூம்புவெட்டு ஆகும். குறிப்பாக, முக்கோணத்தின் சுற்று வட்டத்தைக் கோடானது 0, 1, 2 புள்ளிகளில் வெட்டுமானால் அதன் சமகோண இணையியம் முறையே நீள்வட்டம், பரவளையம், அதிபரவளையம் என அமையும். சுற்றுவட்டத்தின் சமகோண அமைவியம் முடிவிலியில் அமைந்த கோடாக இருக்கும். தமக்குத் தாமே சமகோண இணையியங்களாக உள்ள பல கனவடிவங்கள் உள்ளன. அதாவது, அத்தகைய வடிவங்களின் மீதமையும் புள்ளி *X* இன் *X*−1 ம் அந்த வடிவின் மீதே அமையும்

வெளியிணைப்புகள்
---------------

* Interactive Java Applet illustrating isogonal conjugate and its properties பரணிடப்பட்டது 2011-03-19 at the வந்தவழி இயந்திரம்
* MathWorld
* Pedal Triangle and Isogonal Conjugacy
இத்தாலியில் உள்ள ஃப்யேன்சாவில் இருந்து எடுக்கபட்ட தகர-மினுக்கமூட்டிய தட்டு ஒன்று.
**தகர-மினுக்கமூட்டிய மட்பாண்டம்** (*tin-glazed pottery*) என்பது, தகர ஒட்சைட்டு அடங்கிய வெண்ணிறமான, மினுக்கம் கொண்ட ஒளிபுகாப் பூச்சினால் மூடப்பட்ட மட்பாண்டம் ஆகும். இம் மட்பாண்டங்களின் உள்ளுடல் பொதுவாகச் சிவப்பு அல்லது மண்ணிறமான களிமண்ணால் ஆனது. சீன வெண்களிப் பாண்டங்களைப் போல் தோன்றுவதற்காக இதன்மேல் வெண்ணிற மினுக்கப் பூச்சுப் பூசப்படுகின்றது. தகர-மினுக்கமூட்டிய மட்பாண்டங்கள் பெரும்பாலும் அழகூட்டப்படுகின்றன. சூளையில் இடாத, முனுக்கமூட்டிய மேற்பரப்பில், உலோக ஆக்சைட்டுக்களைப் பயன்படுத்தித் தூரிகையால் வரைந்து அழகூட்டப்படுகின்றது. கோபால்ட் ஆக்சைட்டு, செப்பு ஆக்சைட்டு, இரும்பு ஆக்சைட்டு, மாங்கனீசு ஈராக்சைட்டு, ஆன்டிமனி ஆக்சைட்டு என்பன இதற்குப் பயன்படுகின்றன. பிந்திய மறுமலர்ச்சிக் காலப் பகுதியில் இருந்து, இத்தாலிய தகர-மினுக்கமூட்டிய மட்பாண்டங்களைச் செய்வோர், பல உலோக ஆக்சைட்டுக்களைக் கலந்து இயல்பான பலவண்ண ஓவியங்களை இவற்றின்மீது வரைந்தனர். 

தகர-மினுக்கமூட்டிய மட்பாண்டம் முதலில் மெசொப்பொத்தேமியாவிலேயே தோன்றியதாகத் தெரிகிறது. கிபி ஒன்பதாம் நூற்றாண்டளவில் தோன்றியதாகக் கருதப்படும் இம் மட்பாண்டங்களின் மிகப் பழைய உடைந்த துண்டுகள் முதலாம் உலகப் போர்க் காலத்தில், ஈராக்கின் பாக்தாத்தில் இருந்து 50 மைல்கள் தொலைவில் உள்ள சமாரா மாளிகையில் இருந்து கண்டெடுக்கப்பட்டது. மெசொப்பொத்தேமியாவில் இருந்து இது எகிப்து, பாரசீகம், எசுப்பெயின் முதலிய நாடுகளுக்குப் பரவி அங்கிருந்து மறுமலர்ச்சிக் காலத்தில் இத்தாலிக்குப் பரவியது. 16 ஆம் நூற்றாண்டில் இங்கிலாந்து, பிரான்சு ஆகிய நாடுகளுக்கும், அதற்குச் சற்றுப் பின்னர் பிற ஐரோப்பிய நாடுகளுக்கும் இது அறிமுகமானது. 

18 ஆம் நூற்றாண்டில் சோசியா வெட்ச்வூட் (Josiah Wedgwood) வெண்ணிற மட்பாண்டப் பொருள் ஒன்றை உருவாக்கினார். இதிலிருந்து நிறை குறைந்ததும், நீடித்து உழைக்கக்கூடியதுமான பாண்டங்களைத் தயாரிக்க முடிந்தது. இது, தகர-மினுக்கமூட்டிய மட்பாண்டங்களைப் போன்ற அளவுக்கு வெண்ணிறமாகவும், வேறு பல அம்சங்களில் சிறந்ததாகவும் இருந்ததால் 19 ஆம் நூற்றாண்டில் தகர-மினுக்கமூட்டிய மட்பாண்டங்களுக்குப் பதில் இதன் பயன்பாடு அதிகரித்தது. 

20 ஆம் நூற்றாண்டில் சில கலைக்கூட வனைஞர்களின் முயற்சியால் தகர-மினுக்கமூட்டிய மட்பாண்டம் ஓரளவு மறுமலர்ச்சி அடைந்தது. புகழ் பெற்ற ஓவியரான பிக்காசோ 40களிலும், 50களிலும் இதனைப் பயன்படுத்தி ஆக்கங்களைச் செய்தார்.
**சூறாவளி ஹையான்** (*Typhoon Haiyan*) என்பது 2013 இல் பிலிப்பீன்சு நாட்டை தாக்கிய வெப்ப மண்டலச் சூறாவளி ஆகும். அமைதிப் பெருங்கடலில் 2013 நவம்பர் 2 அன்று உருவான இப்புயல் 2013 நவம்பர் 8 அன்று பிலிப்பின்ஸ் நாட்டின் மத்திய தீவான சமரில் அதிகாலை 4.40 மணியளவில் தாக்கியது.

தாக்கங்கள்
----------

### பிலிப்பீன்சு

புயல் பாதிப்பில் சுமார் 7.50 லட்சம் பேர் வீடுகளை இழந்தும், 1,200-க்கும் அதிகமானோர் இறந்துள்ளதாகவும் தகவல்கள் வெளியாகியுள்ளன 

ஹையான் புயல் கரையைக் கடந்தபோது, இப்புயலின் மையப்பகுதியில் மணிக்கு 235 கி.மீ. வேகத்திலும், மேலே உந்தும் சக்தி மணிக்கு 275 கி.மீ. வேகத்திலும் வீசியதாக வானிலை ஆய்வு மைய அதிகாரிகள் தெரிவித்துள்ளனர்.
ஹையான் புயல் கடந்து சென்ற பகுதிகளில் இருந்த 70 முதல் 80 சதவீதம் வரையிலான வீடுகளும், கட்டடங்களும் கடுமையாக சேதமடைந்துள்ளன. ஹையான் புயலின் வேகம் அமெரிக்காவில் வீசும் கடும் புயல்களில் 4-ம் வகைக்கு இணையானதாக அமைந்துள்ளது.

இந்தப் புயலால் சுமார் ஒரு கோடி மக்கள் பாதிக்கப்பட்டுள்ளதாகவும், 6,60,000 பேர் வீடுகளை இழந்துள்ளதாகவும் ஐ.நா. மதிப்பிட்டுள்ளது

### வியட்நாம்

வியத்நாமில் தாழ்வான பகுதிகளில் வசிக்கும் சுமார் 6 லட்சம் மக்கள் வாழ்விடங்களை விட்டு வெளியேற்றப்பட்டு, பாதுகாப்பான பகுதிகளில் தங்கவைக்கப்பட்டுள்ளனர்.

### சீனா

ஹையான் புயல்  சீனாவில் கரையைக் கடக்கவிருப்பதால், அந்நாட்டில் செம்மஞ்சள் நிற எச்சரிக்கைக் கொடி ஏற்றப்பட்டுள்ளது. இது சீனாவின் இரண்டாவது மிகப்பெரிய அபாய எச்சரிக்கையாகும்.

இந்த ஆண்டில் சீனாவைத் தாக்கும் 30-ஆவது புயலான ஹையான், இந்த ஆண்டிலேயே அதிகபட்ச வேகம் கொண்டதாக இருக்கும் என கூறப்படுகிறது.

நடப்பு செய்திகள்
----------------

பிலிப்பைன்ஸ் சூறாவளியில் 10000 க்கும் அதிகமானோர் இறந்திருக்கலாம் என நடப்பு செய்திகள் வெளியாகியுள்ளன.

புயல் நிவாரணம்
--------------

புயல் நிவாரணப்பணிகளை செஞ்சிலுவை இயக்கம் மேற்கொள்கின்றது.

மேற்கோள்கள்
-----------

1. ↑  பிலிப்பின்ஸில் ஹையான் புயல் தாக்குதல் தினமணி 09.11.2013
2. ↑  பிலிப்பின்ஸ் புயல்: 1,200 பேர் பலி? தினமணி 09.11.2013
3. ↑  பிலிப்பைன்ஸ் சூறாவளியில் 1000 க்கும் அதிகமானோர் இறந்திருக்கலாம்' பி பி சி
4. ↑  தி இந்து
5. ↑  புயலுக்கு 10,000 பேர் பலியானதாக அச்சம்
6. ↑  ஹையான் புயலால் 1 கோடி பேர் பாதிப்பு: பிலிப்பின்ஸில் குடிநீர், மருந்து இன்றி மக்கள் அவதி தினமணி 13.11.2013
7. ↑  ஹையான் புயல்: பிலிப்பின்ஸில் 10,000 பேர் சாவு? தினமணி
8. ↑
9. ↑
10. ↑
11. ↑  புயல்: லட்சக்கணக்கானோர் உணவின்றி தவிப்பு
12. ↑
13. ↑  "காப்பகப்படுத்தப்பட்ட நகல்". 2013-11-09 அன்று மூலம் பரணிடப்பட்டது. 2013-11-10 அன்று பார்க்கப்பட்டது.

வெளி இணைப்புகள்
---------------

* ஹையான் புயல் சேதம் காணொளி மற்றும் புகைப்படகாட்சி

விக்கிமீடியா பொதுவகத்தில்,  
 ***ஹையான்***   
என்பதின் ஊடகங்கள் உள்ளன.
"கசானா" என்ற அசன் சுக்ரவர்தியின் வீடு, கொல்கத்தா, 1937: அமர்ந்திருப்பது (இடமிருந்து வலமாக): அருணா ஆசஃப் அலி, நெல்லி சென்குப்தா, சரோஜினி நாயுடு, சாபானு பேகம் மற்றும் ஒருவர். புகைப்படம் எடுத்தவர் அன்னபூர்ணா தத்தா, "புகைப்படக்காரர் மசிமா"
**அன்னபூர்ணா தத்தா** (*Annapurna Dutta*) 1894-1976 காலகட்டத்தில் வாழ்ந்த இந்தியாவின் ஆரம்பகால பெண் தொழில்முறை புகைப்படக் கலைஞர்களில் ஒருவராவார். அக்காலத்தில் புகைப்படம் எடுப்பது ஆண்களின் ஆதிக்கத் தொழிலாக இருந்தது. வீட்டு வேலைக்கு வெளியில் வேலைக்குச் செல்வது பெண்களுக்கு வழக்கத்திற்கு மாறான ஒரு பழக்கமாகவும் கருதப்பட்டது. அன்னபூர்ணா தனது சமகாலத்தவர்கள் மத்தியில் "புகைப்படக் கலைஞர் மசிமா" என்று புகழ் பெற்றார். சொந்தமாக படப்பிடிப்பு அரங்கம் எதையும் கொண்டிருக்கவில்லை என்றாலும் அன்னபூர்ணா தத்தா, தரகு அடிப்படையில் பணிபுரிந்தார். உருவப்படங்களைக் புகைப்படம் எடுக்க மக்களின் வீடுகளுக்குச் சென்றார். இவருக்கு கிடைத்த வருமானத்தில் பெரும்பாலானவை பெண்கள் பர்தாவை கடைபிடிக்கும் குடும்பங்களிலிருந்து வந்ததாகும். இவரே படங்களை உருவாக்கி அச்சிடவும் செய்தார்.

வாழ்க்கைக் குறிப்பு
-------------------

பிரிக்கப்படாத வங்காளத்தில் பிறந்த அன்னபூர்ணா, தனது 12 ஆவது வயதில் வழக்கறிஞரும் புகைப்படக் கலையில் ஆர்வம் கொண்டிருந்த புகைப்படக் கலைஞரான உபேந்திரநாத் தத்தாவை மணந்தார். ஓவியம் மற்றும் புகைப்படம் எடுத்தல் ஆகியவற்றைக் கற்றுக்கொண்டார். பின்னர் 25 வயதில் தொழில் ரீதியாக புகைப்படக்கலையை கையிலெடுத்தார். தனக்குக் கிடைத்த தரகு மூலம் தனது குடும்பத்தை ஆதரித்தார்.

அன்னபூர்ணா தத்தாவிற்கு கிடைத்த தரகு வருமானம் பாடகர் அப்பாசு உடின், கவிஞர் இயாசிமுதீன் மற்றும் அசன் சுகரவர்தியின் குடும்பம் போன்ற உயரடுக்கு குடும்பங்களிலிருந்து வந்தன.

மேற்கோள்கள்
-----------

1. ↑  "PEEPING BEHIND THE PURDAH - Early women photographers". *www.telegraphindia.com*. 2022-12-15 அன்று பார்க்கப்பட்டது.
2. ↑  Lettmann, Birgit (2017). *India and Its Visual Cultures: Community, Class and Gender in a Symbolic Landscape*. Sage Publications India Private Limited. பன்னாட்டுத் தரப்புத்தக எண்:9789353881238.
3. ↑  Helland, Janice (2017-07-05) (in en). *Local/Global: Women Artists in the Nineteenth Century*. Routledge. பன்னாட்டுத் தரப்புத்தக எண்:978-1-351-55984-3. .
**Page Module:Hatnote/styles.css has no content.**

இந்தக் கட்டுரை மின்சாரக் கம்பிவடம் பற்றியது.  பிறபயன்பாட்டுக்கு, கம்பி வடம் (வழிநெறிப் பக்கம்) என்பதைப் பாருங்கள்.
கம்பி வட மாதிரி
6 inch (15 cm) outside diameter, oil-cooled cables, traversing the Grand Coulee Dam throughout. An example of a heavy cable for power transmission.
Fire test in Sweden, showing rapid fire spread through burning of cable jackets. Of great importance for cables used in installations.
500,000 circular mil (254 mm2) single conductor power cable
**கம்பி வடம்**  (*cable*) என்பது பெரும்பாலும் இரண்டு அல்லது அதற்கு மேற்பட்ட கம்பிகளைக் இணையாகவும் ஒன்றுக்கொன்று பின்னியும் ஒரே அமைப்பாக அமைந்துள்ள தொகுப்பாகும். பல அடுக்கு உறைகள் இருப்பதால் இவை சற்று தடிமனாக இருக்கும். எந்திரவியலில் இவை பொருட்களைத் தூக்கவோ இழுக்கவோ பயன்படுத்தப்படுகின்றன. காட்டாக தேர் இழுக்கும் மிகவும் தடிப்பான கயிற்றைத் தேர்வடம் என்கின்றனர். இழுவை வடத்தால் நகரும் போக்குவரத்து *இழுவை தொடர்வண்டி* (Rope Railway) எனப்படுகிறது. கம்பி வடத்தில் தொங்கியவாறு எடுத்துச் செல்லப்படும் பெட்டி *கம்பிவடப் பெட்டி* (Cable car) எனப்படுகிறது. மின் பொறியியலில் மின்கடத்திக் கம்பிகளைக் கொண்டு உருவாக்கப்பட்ட கம்பி வடங்கள் மின்சாரத்தைத் தாங்கிச் செல்கின்றன. ஒளியிழைகளை பாதுகாப்பு உறைகளிட்டு அவற்றைத் தாங்கிச் செல்லும் கம்பி வடங்கள் *ஒளியிழை வடம்* எனப்படுகின்றன.

இக்கட்டுரையில் கட்டிடங்களிலும் தொழிலகங்களிலும் கட்டுமானத்திற்குப் பயன்படுத்தப்படும் கம்பி வடங்கள் விவரிக்கப்படுகின்றன. சில கிலோமீட்டர்களுக்கும் கூடுதலான தொலைவுகளுக்கு மின்சாரத்தை எடுத்துச் செல்ல உயர் மின்னழுத்த வடங்கள், மின் வடங்கள், உயர் மின்னழுத்த நேர் மின்னோட்ட வடங்கள் பயன்படுகின்றன.

வரலாறு
------

பல்லாயிரக்கணக்கான ஆண்டுகளாகவே சணல், பருத்தி போன்ற பல இயற்கை இழைகளை பல்லடுக்குகளில் பிணைத்து கயிறுகளும் வடங்களும் பொருட்களை இழுக்கவும் மேலேற்றவும் பயன்படுத்தி வந்துள்ளனர். பத்தொன்பதாம் நூற்றாண்டில் ஆழ் சுரங்கங்களும் பெரிய கப்பல்களும் கட்டமைக்கப்பட்ட காரணத்தால் குறைந்த விலையில் வலுவான வடங்களுக்குத் தேவை ஏற்பட்டது. எஃகுத் தொழில்நுட்பம் முன்னேறியநிலையில் உயர் இரக எஃகு கம்பி வடங்கள் தயாரிக்கப்பட்டன. இதே தொழினுட்பத்தைப் பயன்படுத்தி பத்தொன்பதாம் நூற்றாண்டின் மத்தியி்ல் ஆழ்கடல் தொலைத்தொடர்பு கம்பி வடங்கள் தயாரிக்கப்பட்டன. தொடர்ந்து மின்சாரம் மற்றும் தகவல் தொடர்பு பரிமாற்றத்திற்கு கம்பி வடங்களின் பயன்பாடு கூடுதலாயிற்று. இந்தக் காலகட்டத்தில் உருவாக்கப்பட்ட மின் வடங்களில் இரு மின் கம்பிகளுக்கிடையேயான காப்புறையாக துணி, காகிதம் மற்றும் 
இரப்பர் பயன்படுத்தப்பட்டன. தற்காலத்தில் உயரழுத்த மின் வடங்களன்றி பிறவற்றில் பெரும்பாலும் நெகிழியாலான காப்புறைகள் பயன்படுத்தப்படுகின்றன.

சான்றுகள்
---------

1. ↑  "What Is a Cable Assembly?". *wiseGEEK*. 1 July 2019 அன்று பார்க்கப்பட்டது.

மேலறிவுக்கு
-----------

* R. M. Black, *The History of Electric Wires and Cables*, Peter Pergrinus, London 1983 ISBN 0-86341-001-4
* BICC Cables Ltd, "Electric Cables Handbook", WileyBlackwell; London 3rd Edition 1997, ISBN 0-632-04075-0

|  |  |
| --- | --- |
| Search Wiktionary | விக்சனரியில் ***cable*** என்னும் சொல்லைப் பார்க்கவும். |

விக்கிமீடியா பொதுவகத்தில்,  
 ***கம்பி வடங்கள்***   
என்பதின் ஊடகங்கள் உள்ளன.
அன்னபூர்ணா நிறுவனத்தில் வாயிலிலுள்ள அறிவிப்பு பலகை.
**அன்னபூர்ணா நாடக நிறுவனம்** ( *Annapurna Theatre* ) **அன்னபூர்ணா தியேட்டர்** எனவும் அறியப்படும் இது ஒடியா நாடக நிறுவனங்களின் முன்னோடியாகும்.

உருவாக்கம்
----------

1933-இல், சோம்நாத் தாஸ் என்பவர், பிரிக்கப்படாத புரி மாவட்டத்தில் உள்ள கந்துவால்கோட் என்ற கிராமத்தில் ஜெயதுர்கா நாட்டிய மண்டலி,  என்ற ஒரு இசை நாடக நிறுவனத்தை உருவாக்கினார். ஓரிரு ஆண்டுகளுக்குப் பிறகு, அமைப்பாளர்கள் முறையான மேடை நாடகத்திற்கு மாற முடிவு செய்தனர். இந்த நேரத்தில், வனமாலி கலை அரங்கத்தைச் சேர்ந்த சில கலைஞர்களும், திறமையான மேலாளரான பௌரி பந்து மொகந்தியும் அவர்களுடன் இணைந்தனர். மொகந்திக்கு நாடகத் துறையில் போதிய அனுபவம் இருந்தது. குறுகிய காலத்திற்குள் அவர் நிறுவனத்தை மறுசீரமைத்தார். மேலும், 1936-இல் அன்னபூர்ணா நாடக நிறுவனத்தை நிறுவினார். மிகக் குறுகிய காலத்தில் அன்னபூர்ணா நாடக நிறுவனம் ஒரு சுற்றுப்பயணம் செய்யும் குழுவாக மாறியது.

கிளைகள்
-------

1939-ஆம் ஆண்டில், கார்த்திக் குமார் கோஸ், ஒரு வங்காள நாடகத்தை ஒடியா மொழியில் மொழிபெயர்த்தார். அதை **அன்னபூர்ணா நிறுவனம்** தயாரித்தது. அதன் வெற்றி ஏற்பாட்டாளர்களை முன்னேற ஊக்கப்படுத்தியது. பின்னர், அஸ்வினி குமார் கோஸ் அவர்களுக்காக பல படைப்புகளை எழுதினார். கலைஞர்களின் எண்ணிக்கை அதிகரித்ததால், நிறுவனத்தை இரண்டு கிளைகளாகப் பிரிக்க முடிவு செய்யப்பட்டது. அ-குழு மொகந்தியின் தலைமையில் பூரியிலும், ஆ-குழு கட்டக்கிலும் தனது நிலையான் அரங்கை ஆரம்பித்தது. இராமச்சந்திர மிசுராவின் சமூக நாடகம் மூலம் , கட்டக்கில் நாடகம் 1945-இல் ஆரம்பிக்கப்பட்டது. இரு குழுக்களுக்கு இடையேயான உறவுகள் ஆரம்ப கட்டத்தில் சுமூகமாக இருந்தன. மூன்றாவது குழுவான அன்னபூர்ணா-இ குறுகிய காலத்திற்கு தொடங்கப்பட்டது. ஆனால், மெல்ல மெல்ல உறவுகள் சிதைந்து கிளைகள் பிரிந்தன.

திரையரங்குகளின் முடிவு
----------------------

இலிங்கராஜ் நந்தா என்பவரால் நிர்வகிக்கப்பட்டு வந்த அன்னபூர்ணா-பி குழு கட்டக்கிலுள்ள தின்கோனியா பாகிச்சா என்ற இடத்தில் அதன் நிரந்தர அரங்கைக் கொண்டிருந்தது. அந்த இடத்தில் இன்றும் கட்டிடம் உள்ளது. 1968 வரை அன்னபூர்ணா-ஆ குழுவில் ஆண்டுதோறும் குறைந்தது ஐந்து அல்லது ஆறு நிகழ்ச்சிகள் நடத்தப்பட்டன. இராமச்சந்திர மிஸ்ரா, பஞ்ச கிசோர் பட்நாயக், கமல் லோச்சன் மொகந்தி மற்றும் விஜய் மிசுரா போன்ற நாடக கலைஞர்கள் இந்த நாடக அரங்கில் பணியாற்றினர். புரியிலுள்ள அ-குழு அதன் சொந்த உச்சத்தைக் கண்டது. தொடர்ந்து இரண்டு மாதங்கள் மாநிலம் முழுவதும் சுற்றுப்பயணம் செய்தது. ஆனால், மெதுவாக, இரண்டு நிறுவனங்களும் தங்கள் நிதி ஆதரங்களை இழந்தன. மேலும், தவறான நிர்வாகத்தின் காரணமாக வீழ்ச்சியடைந்தன. 1977-1988 க்கு இடையில் இரவீந்திர பரிஜா என்பவரின் கீழ் சில நாடகங்கள் நடத்தப்பட்டன. **அன்னபூர்ணா நாடக நிறுவனம்** ஒரு வியத்தகு பாரம்பரியத்தை உருவாக்கியது. மேலும், கலைஞர்கள், நாடகாசிரியர்கள் மற்றும் பிற மேடை ஆளுமைகளை உருவாக்குவதில் முன்னணி பாத்திரத்தை வகித்தது. அன்னபூர்ணா (A&B) குழுமத்தின் இரண்டு திரையரங்குகளும் குறுகிய காலத்திற்கு மூடப்பட்டன. ஆனால் இப்போது அன்னபூர்ணா நாடக நிறுவனத்தின் ஆ குழு ஒவ்வொரு மாதமும் 29 ஆம் தேதி ஒரு நாடகத்தை நடத்தும் நிகழ்ச்சி நிரலுடன் மீண்டும் செயல்படத் தொடங்கியுள்ளது.

குறிப்பிடத்தக்க கலைஞர்கள்
-------------------------

* பானுமதி தேவி

சான்றுகள்
---------

1. ↑  Lal, Ananda (15 February 2019). *The Oxford Companion to Indian Theatre*. Oxford University Press. doi:10.1093/acref/9780195644463.001.0001/acref-9780195644463-e-0019. .
2. ↑  "Veteran Actor Bhanumati Devi dead". The New Indian Express. 2013-01-05. 2019-02-15 அன்று பார்க்கப்பட்டது.
**சுல்தான்பேட்டை தோப்பு போர் (Battle of Sultanpet Tope)** என்பது நான்காவது ஆங்கிலேய மைசூர் போரின் போது பிரிட்டிசு கிழக்கிந்திய நிறுவனம் மற்றும் மைசூர் அரசின் படைகளுக்கு இடையே 1799 ஏப்ரல் 5 மற்றும் 6 தேதிகளில் நடந்த ஒரு சிறிய நடவடிக்கையாகும். இந்தப் போரில் ஆங்கிலேயர்கள் வெற்றி பெற்றனர்.

முன்னுரை
--------

1792 ஏப்ரல் 3 ஆம் தேதி, பிரிட்டிசு படை ஸ்ரீரங்கப்பட்டணத்திற்கு அருகில் முகாமிட்டது. ஆங்கிலேய இராணுவத் தளபதி அபெர்கிராம்பி என்பவர் தீவின் தென்மேற்குப் பகுதியில் முகாமிட்டு அந்த இடத்தை முற்றுகையிடத் தயாரானார். 

கார்ன்வாலிஸ் பிரபு ஸ்ரீரங்கப்பட்டணத்தை முற்றுகையிட்டதிலிருந்து (1792) கோட்டைகளை வலுப்படுத்துவதில் சுல்தான் மிகுந்த கவனம் செலுத்தினார். ஆனால், கோட்டையின் வடமேற்கு பகுதியில் அவர் அமைத்திருந்த ஒரு இராணுவ நிலையைத் தவிர, அவரது கவனம் முக்கியமாக தெற்கு மற்றும் கிழக்கு பக்கங்களுக்கு திரும்பியது. 

காவிரி ஆற்றின் மேற்குப் பகுதியில் அமைத்திருந்த பாதுகாப்புப் பணிகள் அவ்வளவு வலுவாக இல்லை. இருப்பினும் அவை இரட்டை சுவர் மற்றும் பள்ளத்தால் பாதுகாக்கப்பட்டிருந்தன. பிரிட்டிசு இராணுவத்தை தடுக்க ஆழமான அகழி வெட்டப்பட்டது. சில கிராமங்கள் காலி செய்யப்பட்டன. மேலும் பல தோப்புகள் பாக்கு மரங்கள் மற்றும் கோகோ மரங்கள் போன்றவை திப்புவின் இராணுவத்திற்கு பாதுகாப்பு அளித்தன.  1,700 கெஜம் (1,600 மீ)  தூரத்திற்குள், சுல்தான்பேட்டை என்ற இடத்தில் அமைந்திருந்த மரங்களால் சூழப்பட்ட தோப்பு திப்புவின் வீரர்களுக்கு பாதுகாப்பை வழங்கியது. இது பிரிட்டிசாரை மிகவும் எரிச்சலூட்டியது.  

தளபதி பெயர்ட் இந்த தோப்பைத் அழித்து எதிரிகளை வெளியேற்றுமாறு பணிக்கப்பட்டார். ஆனால் ஏப்ரல் 4 மற்றும் 5 அன்று இரவு நேரத்தில் அவர் தோப்பை அடைந்தபோது அந்த இடத்தில் எவரும் இல்லாதைக் கண்டார்.

போர்
----

பகலில், மைசூர் துருப்புக்கள் இந்த நிலையை மீண்டும் கைப்பற்றின. எனவே அவற்றை வெளியேற்றுவது பிரிட்டிசு இராணுவத்திற்கு முற்றிலும் அவசியமாக இருந்ததால், ஏப்ரல் 5 ஆம் தேதி மாலையில் கர்னல் ஷே, மற்றும் கர்னல் வெல்லஸ்லி ஆகிய இருவரின் கீழும் படைகள் முற்றுகையிட்டு திப்புவின் படைகளைத் தாக்கினர்.  

வெல்லஸ்லியின் தலைமையில் கீழ் நான்கு படைப்பிரிவுகளுடனான இரண்டாவது தாக்குதல் ஏப்ரல் 6 காலை காலையில் தோப்பைக் கைப்பற்றுவதில் வெற்றி பெற்றது. இந்த வெற்றி பிரிட்டிசு படைகள் ஸ்ரீரங்கப்பட்டணத்திற்குள் முன்னேற அனுமதித்தது  மேலும் தளபதி ஹாரிசு தனது முற்றுகை நடவடிக்கைகளை தொடர முடிந்தது. இராணுவம் ஏப்ரல் 7 அன்று அதன் இறுதி நிலையை எடுத்தது.

மேற்கோள்கள்
-----------

1. ↑  Naravane 2014, ப. 179.
2. ↑  Bowring 1899, ப. 193.
3. ↑  Bowring 1899, ப. 193–194.
4. 1 2 3 4 5  Bowring 1899.
5. 1 2 3  Cust 1860.
6. ↑  Bowring 1899, ப. 194–195.
**அன்னசாகரம் ( கிழக்கு )**, இந்தியாவின் தமிழ்நாடு மாநிலத்தில் அமைந்துள்ள தர்மபுரி மாவட்டம், தா்மபுரி நாகராட்சிக்கு உட்பட்ட ஒரு பகுதி ஆகும்.

அமைவிடம்
--------

இவ்வூர் கடல்மட்டத்தில் இருந்து சராசரியாக 350 மீட்டர் உயரத்தில் இருக்கிறது. இவ்வூரின் அமைவிடம் 12.116111"N 78.64285"Eஆகும். 2011 மக்கள் கணக்கெடுப்பின்படி இங்கு 925 குடும்பங்களும் 3489 மக்களும் 1785 ஆண்களும், 1704 பெண்களும் வசிக்கின்றனர். இதன் மொத்த புவியியல் பரப்பளவு 647.89 ஹக்டா் ஆகும். இங்குள்ள சிவ சுப்பரமணியா் கோவிலில் பங்குனி மாதம், பங்குனி உத்திர நாள் அன்று முருகப் பெருமானுக்கு திருத்தோ் திருவிழா மிகச்சிறப்பாக கொண்டாடப்படுகிறது.

மேற்கோள்
--------

1. ↑
2. ↑

| * பா
* உ
* தொ
தருமபுரி மாவட்டம் |
| --- |
| மாவட்ட தலைமையகம் | 
* தருமபுரி

 |  |
| மாநிலம் | 
* தமிழ்நாடு

 |
| பகுதி | 
* மழநாடு

 |
| வட்டம் | 
* தருமபுரி
* அரூர்
* பாலக்கோடு
* பாப்பிரெட்டிப்பட்டி
* பென்னாகரம்
* காரிமங்கலம்
* நல்லம்பள்ளி

 |
| நகராட்சி | 
* தருமபுரி

 |
| பேரூராட்சிகள் | 
* அரூர்
* கடத்தூர்
* கம்பைநல்லூர்
* காரிமங்கலம்
* பாப்பாரப்பட்டி
* பாப்பிரெட்டிப்பட்டி
* பாலக்கோடு
* பென்னாகரம்
* பி. மல்லாபுரம்
* மாரண்டஹள்ளி

 |
| ஊராட்சி ஒன்றியங்கள் | 
* அரூர்
* ஏரியூர்
* கடத்தூர்
* காரிமங்கலம்
* தருமபுரி
* நல்லம்பள்ளி
* பாப்பிரெட்டிப்பட்டி
* பாலக்கோடு
* பென்னாகரம்
* மொரப்பூர்

 |
| மக்களவை & சட்டமன்றத் தொகுதிகள் | 
* தர்மபுரி மக்களவைத் தொகுதி
* பாலக்கோடு
* பென்னகரம்
* தருமபுரி
* பாப்பிரெட்டிப்பட்டி
* அரூர் (தனி)

 |
**குகூர்** (*Kugur*) என்பது இந்தியாவின் கருநாடக மாநிலத்தின் பெங்களூர் மாவட்டத்தில் உள்ள ஆனேகல் வட்டத்தில் உள்ள ஒரு பண்பாட்டு பாரம்பரிய சிற்றூர் ஆகும். இது சர்ஜாபுரத்திற்கு அருகில் அமைந்துள்ளது.

நிலவியல்
--------

இது பெங்களூருக்கு கிழக்கே 30 கிலோமீட்டர் தொலைவில் அமைந்துள்ளது. இந்த சிற்றூர் தென்பெண்ணை ஆற்றின் கரையில் அமைந்துள்ளது. அருகில் பாயும் இந்த ஆற்று நீரைக் கொண்டு வேளாண்மை செய்யப்படுகிறது. ஆண்டு முழுவதும் நெல், கரும்பு பயிரிடப்படுகிறது. பட்டுப்புழு வளர்ப்பு மற்றும் பிற பயிர்களும் வளர்க்கப்படுகின்றன. இந்த சிற்றூர் கரும்பு, பட்டு, பால் ஆகியவற்றிற்கு மிகவும் பிரபலமானது.

கல்வி
-----

ஆனேக்கல் வட்டத்தில் உள்ள இரண்டாவது அரசு உயர்நிலைப் பள்ளியானது 1983இல் இங்கு தொடங்கப்பட்டது. இந்தப் பள்ளி 30-ஏக்கர் (120,000 m2) பரப்பளவில் வளர்ந்துள்ளது. பள்ளி வளாகம், அதன் சொந்த கணினி ஆய்வகம் மற்றும் பள்ளியைச் சுற்றியுள்ள பசுமையான இயற்கைக்காட்சிகளோடு உள்ளது. இன்ஃபோசிஸ் அறக்கட்டளை 2000 ஆம் ஆண்டில் பள்ளிக்கு 14 கணினிகளை வழங்கியது. கடந்த பத்து ஆண்டுகளாக இடைநிலை பள்ளி இறுதித் தேர்வில் பெங்களூர் மாவட்ட அளவில் இரண்டாம் இடத்தைப் பெற்று இப்பள்ளி சாதனை படைத்துள்ளது. மாநில அளவிலான சடுகுடு, கோக்கோ, ஓட்டம், நீளம் தாண்டுதல் ஈட்டி எறிதல், உயரம் தாண்டுதல் ஆகிய போட்டிகளில் தங்கம், வெள்ளி, வெண்கலப் பதக்கங்களையும் மாணவர்கள் பெற்றுள்ளனர்.

இந்த ஊர்வாசிகள் 95% எழுத்தறிவு பெற்றுள்ளனர். இது இந்த மாவட்டத்தில் மிக உயர்ந்த நிலையாகும். பெண்கள் அதிகாரம் பெறுவதற்காக தேனா வங்கியின் குகூர் கிளையின் உதவியுடன் கிராமத்தைச் சேர்ந்த நடுத்தர வருவாய்ப் பெண்களால் *ஸ்த்ரீ சக்தி* உருவாக்கப்பட்டது. இது கடந்த ஆறு ஆண்டுகளாக கூட்டுறவு அடிப்படையில் வெற்றிகரமாக நடத்தப்பட்டு வருகிறது.

குகூர் பண்பாடு சார்ந்த கிராமமாகும். நாட்டுப்புறப் பண்பாடு இன்னும் உயிரோடு இருக்கிறது. இளைஞர்கள் கோலாட்டம், டோலு குனித்தா, நாதசுவரம் போன்ற கலைகளுக்காக அணிகளை உருவாக்கியுள்ளனர். இந்த அணிகள் மாநில ஆண்டு இளைஞர் கலாச்சார விழா மற்றும் பிற நிகழ்ச்சிகளில் பங்கேற்றுள்ளன.

வரலாறு
------

ஊரில் உள்ள ஆற்றங்கரையில் சிறிய ஆனால் மிகவும் பழமையான சிவன் கோயில்கள் உள்ளன. அங்கு சனிபகவான், முனீசுவரன் ஆகியோருக்கு கோயில்கள் உள்ளன.

போசளர் காலத்து சிலைகளை ( நடுகல், மாஸ்தி கல் ) இக்கிராமத்தில் காணலாம். மேலும் ஒரு நூற்றாண்டு பழமையான கிராம தேவதை ( துக்களம்மா ) சிலையும் உள்ளது. தென்பெண்ணை ஆற்றங்கரையில் ஒரு நூற்றாண்டு பழமையான சிவலிங்கமும் உள்ளது.

போக்குவரத்து
------------

கிருஷ்ணராஜபுரம் மார்கெட்டில் இருந்து பெங்களூர் மாநகர போக்குவரத்துக் கழகத்தின் 323B எண் கொண்ட பேருந்தும், பெங்களூர் கெம்பேகௌடா பேருந்து நிலையத்திலிருந்து 327G எண் கொண்ட பேருந்துகள் வழியாக இந்த சிற்றூரை அடையலாம்.

மேற்கோள்கள்
-----------

1. ↑  Bangalore Metropolitan Region Development Authority
2. ↑  Anekal Planning Authority – List of villages in the Anekal local planning area
**கம்பளைதாசன்** (இயற்பெயர்: சாகுல் ஹமீது, இறப்பு: அக்டோபர் 14, 2011, அகவை 72) இலங்கை கலை, இலக்கிய வட்டத்தில் பெயர் பெற்றவர். மேடை நாடகம், தொலைக்காட்சி நாடகம், மேடைப்பேச்சு, பட்டிமன்றம் என்ற வட்டத்தில் ஐம்பதாண்டு காலமாக வலம் வந்தவர்.

வாழ்க்கைக் குறிப்பு
-------------------

சாகுல் ஹமீது தமிழ்நாடு, திருநெல்வேலி மாவட்டத்தில் சாத்தான்குளத்தில் பிறந்தவர். தந்தை அப்துல் காதர். குடும்பத்தில் இவருடன் மூன்று பெண்கள். இவர் மட்டும்தான் ஆண். சிறு வயதிலேயே தந்தையுடன் இலங்கைக்குப் புலம் பெயர்ந்தார். தந்தை கொழும்பில் தொழில் பார்த்தார். ஹமீது கம்பளையில் உறவினரின் வீட்டில் தங்கிப் படித்தார். மரியாவத்தை கலவன் பாடசாலையில் ஆரம்பக் கல்வி கற்றார். பள்ளியில் நடக்கும் பேச்சுப் போட்டி, நாடகம் போன்றவற்றில் கலந்து கொண்டார். அதற்குப் பிறகு கொழும்பு வந்து விட்டார்..

கலையுலகில்
----------

பதினேழு வயதில் ‘முத்தமிழ் கலா மன்றம்’ என்ற பெயரில் தமிழ் மன்றம் ஒன்றை ஆரம்பித்து அதனூடாக முதல் நாடகம் கொட்டாஞ்சேனை பிரின்ஸ் கல்லூரி என்ற பாடசாலை மண்டபத்தில் நடைபெற்றது. திமுக ஆர்வலர் ஏ. ரகுமான் திரைக்கதை எழுதிய ‘கடமை வீரன்’ நாடகத்தில் இவர் நகைச்சுவை வேடத்தில் நடித்தார். அதன் பிறகு ‘விளக்கேற்றி வைத்தவள்’ நாடகத்தில் சமுதாயம் படக் கதாநாயகி ஜெயகெளரியோடு நடித்தார். இவர் திரைக்கதை எழுதி இயக்கிய நாடகம் ‘கந்தசாமி பிள்ளை’. இந்த நாடகத்தில் எஸ். எஸ். சந்திரனும் இவருடன் நடித்தார். அதனைத் தொடர்ந்து லடிஸ் வீரமணி, கலைச்செல்வன், பத்திரிகையாளர் ஜோ. ஜெயசீலன் உள்ளிட்ட பலரின் நாடகத்தில் நடித்திருக்கிறார்.

தி. மு. க.வின் எழுச்சி இலங்கையில் பரவிய போது கழக உறுப்பினர்கள் பலர் அழகான தமிழ் பெயர்களைத் தமக்குத் தாமே சூட்டிக் கொண்டார்கள். அதைப் பின்பற்றி இவரும் தன் பெயரைக் கம்பளைதாசனாக மாற்றிக் கொண்டார். முத்தமிழ் மன்றமாக இருந்த இவரது மன்றம் இடையில் எம். ஜி. ஆர் மன்றமாக மாற்றப்பட்டது.

மறைவு
-----

ஒரு மாதமாக மதுரை அப்பலோ மருத்துவமனையில் சிகிச்சை பெற்று வந்த கம்பளைதாசன், சிகிச்சை பலனளிக்காமல் 2001, அக்டோபர் 14 அன்று காலமானார். இறக்கும் போது அவருக்கு வயது 72. அவரது உடல் தூத்துக்குடியில் நல்லடக்கம் செய்யப்பட்டது.

மேற்கோள்கள்
-----------

1. 1 2 3  இவ்வாரம் கலைஞர் கம்பதாசன்
[*தொடர்பிழந்த இணைப்பு*], தினகரன் வாரமஞ்சரி, ஏப்ரல் 18, 2010
2. ↑  கலைஞர் கம்பளைதாசன் காலமானார், தினகரன், அக்டோபர் 15, 2011
**மந்திரா பேடி** (*Mandira Bedi*, பிறப்பு: ஏப்ரல் 1972) ஒரு இந்திய பாலிவுட் நடிகையாவார். இவர் ஒரு விளம்பர அழகியும் தொலைக்காட்சி வழங்குனரும் ஆவார். அவரது 20 வயதுக்கு முன்பு இந்தியாவின் தேசிய அலைவரிசையான தூர்தர்ஷன்னில் ஒளிபரப்பப்பட்ட 1994 ஆம் ஆண்டு தொலைக்காட்சி தொடர் சாந்தியில் தலைமைப்பாத்திரம் ஏற்று நடித்ததால் புகழ்பெற்றார்.

ஆரம்பகால வாழ்க்கை
-----------------

மந்திரா பேடியின் பிறப்பிடம் மும்பையாகும். இந்தியா-பாகிஸ்தான் எல்லையில் இருந்து 11 கிலோமீட்டர்களில் உள்ள பஞ்சாபின் ஒரு நகரமான பஸ்ஸில்காவின் காட்ரி குலத்தை அவரது பரம்பரையின் மூலமாகக் கொண்டுள்ளார். மும்பையின் கேத்ட்ரல் அண்ட் ஜான் கொனான் பள்ளியில் அவர் கல்வி பயின்றார்.

தொழில் வாழ்க்கை
---------------

"சாந்தி" தொலைக்காட்சி தொடர் மூலம் அவர் நட்சத்திரமாக மாறிய பிறகு 1995 ஆம் ஆண்டு திரைப்படம் *டில்வாலே துல்கர்னியா லே ஜெயங்கே* யில் ஒரு துணைப்பாத்திரத்தில் தோன்றினார். மேலும் பிரபலமான இந்திய நாடகமான *கியோன்கி சாஸ் பி கபி பாஹ் தி* இல் "மோனா" என்றழைக்கப்பட்ட "மந்திரா" முக்கிய வில்லி பாத்திரம் ஏற்று நடித்தார்.

சொந்த வாழ்க்கை
--------------

14 பிப்ரவரி 1999 அன்று இந்தியத் திரைப்பட இயக்குனரான ராஜ் கவுஷல்லை மந்திரா பேடி திருமணம் செய்துகொண்டார். இவர்கள் பந்திராவின் மும்பைப் புறநகர்ப் பகுதியில் வாழ்ந்து கொண்டிருக்கின்றனர்.

உசாத்துணை
---------

1. ↑  "LFW 2014: Neha Dhupia stuns on the ramp, Mandira Bedi makes her ramp debut as designer". The Indian Express. 20 March 2014 அன்று பார்க்கப்பட்டது.

புற இணைப்புகள்
--------------

விக்கிமீடியா பொதுவகத்தில்,  
 ***Mandira Bedi***   
என்பதின் ஊடகங்கள் உள்ளன. 

* டுவிட்டரில் மந்திரா பேடி Edit this at Wikidata
* ஐ.எம்.டி.பி இணையத்தளத்தில் Mandira Bedi
**விலங்கல்பட்டு வெங்கட்ரமணபெருமாள் கோயில்** தமிழ்நாட்டில் கடலூர் மாவட்டம், விலங்கல்பட்டு என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் வெங்கட்ரமணபெருமாள் சுவாமி சன்னதியும், ஆஞ்சநேயர்சுவாமி உபசன்னதியும் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் வைகானசம் ஆகம முறைப்படி இரண்டு காலப் பூசைகள் நடக்கின்றன. ஐப்பசி மாதம் நவராத்திரி முக்கிய திருவிழாவாக நடைபெறுகிறது. மார்கழி மாதம் வைகுண்ட ஏகாதசி திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
**ஆக்சிகுளோரினேற்றம்** *(Oxychlorination)* என்பது C-Cl பிணைப்புகளை உருவாக்குவதற்கான ஒரு கரிம வேதியியல் செயல்முறையாகும். நேரடியாக குளோரினைப் பயன்படுத்தப்படுவதற்கு பதிலாக ஆக்சிகுளோரினேற்ற வினையில் ஐதரசன் குளோரைடுடன் ஆக்சிசன் இணைத்து பயன்படுத்துகிறது. ஐதரசன் குளோரைடும் குளோரின் வாயுவைக் காட்டிலும் விலை குறைவாக இருப்பதால் இந்த செயல்முறை தொழிற்சாலைகளால் மிகவும் விரும்பப்படுகிறது .

வினைவழிமுறை
-----------

இந்த வினை பொதுவாக தாமிர(II) குளோரைடு (CuCl2) வினையூக்கியால் ஆரம்பிக்கப்படுகிறது, 1,2-டைகுளோரோயீத்தேன் உற்பத்தியில் மிகப் பொதுவான ஊக்கியாகக் கருதப்படுகிறது. சில நிகழ்வுகளில் KCl, LaCl3 அல்லது AlCl3 இணைவினையூக்கி முன்னிலையில் CuCl2 சிலிக்காவின் ஆதரவோடு செயல்படுகிறது. நுரைக்கல் அல்லது ஈரணுப்பாசி மண், அலுமினா உள்ளிட்டவையும் சிலிக்காவுக்கு மாற்றாக இவ்வினையில் பயன்படுத்தப்படுகின்றன. 238 கிலோ யூல் அளவுள்ள உயர் ஆற்றலை வெளிவிடும் வினை என்பதால் வினையூக்கியை வெப்பச்சீரழிவிலிருந்து காக்க வினையின் வெப்பம் கண்காணிக்கப்படுகிறது. வினைக்கான சமன்பாடு கீழே தரப்பட்டுள்ளது.

CH2=CH2 + 2 CuCl2 → 2 CuCl + ClH2C-CH2Cl
குப்ரசு குளோரைடுடன் ஆக்சிசனும் பின்னர் ஐதரசன் குளோரைடும் சேர்க்கப்பட்டு அடுத்தடுத்த வினைகள் மூலம் தாமிர(II) குளோரைடு மறு உருவாக்கம் செய்யப்படுகிறது.

½ O2 + 2 CuCl → CuOCuCl2
2 HCl + CuOCuCl2 → 2 CuCl2 + H2O

பயன்கள்
-------

எத்திலீன் இவ்வினையின் மிகப்பொதுவான அடிமூலக்கூறாகக் கருதப்படுகிறது.

CH2=CH2 + 2 HCl + ½ O2 → ClCH2CH2Cl + H2O
1,2-டைகுளோரோயீத்தேன் உருவாக்கத்தில் ஆக்சிகுளோரினேற்ற வினைக்கு சிறப்பான முக்கியத்துவம் அளிக்கப்படுகிறது. இது பின்னர் வினைல் குளோரைடாக மாற்றப்படுகிறது. பின்வரும் வினையில் இதைக் காணலாம். இவ்வினையில் 1,2-டைகுளோரோயீத்தேன் பிளக்கப்படுகிறது.

ClCH2CH2Cl → CH2=CHCl + HCl
2 HCl + CH2=CH2 + ½ O2 → ClCH2CH2Cl + H2O
இப்பிளப்பு வினையில் கிடைக்கும் HCl ஆக்சிகுளோரினேற்றத்தால் மறுசுழற்சி செய்யப்படுகிறது. உண்மையில் இவ்வினைக்கான ஐதரசன் குளோரைடு தன்னிச்சையாகவே வழங்கப்படுவதால் நேரடி குளோரின் சேர்க்கையைக் காட்டிலும் தொழிற்சாலைகளில் ஐதரசன் குளோரைடு பயன்படுத்துவதை விரும்புகின்றன.

மேற்கோள்கள்
-----------

1. ↑  M. Rossberg et al. "Chlorinated Hydrocarbons" in Ullmann’s Encyclopedia of Industrial Chemistry 2006, Wiley-VCH, Weinheim. எஆசு:10.1002/14356007.a06\_233.pub2
2. ↑  Marshall, K. A. 2003. Chlorocarbons and Chlorohydrocarbons, Survey. Kirk-Othmer Encyclopedia of Chemical Technology
3. ↑  "Oxy | Oxychlorination." Oxy | Oxychlorination. N.p. n.d. Web. 10 Oct. 2012.
|  |
| --- |
| **விலங்கியல்**
தொடரின் ஒரு பகுதி

 |
| **விலங்கியலின் கிளைகள்** |
| மானிடவியல் · 
தேனீயியல் · எட்டுக்காலியியல்
கணுக்காலியியல் · நீர்ப்பாலூட்டியியல்
சிப்பியோட்டியல் · பூச்சியியல்
நடத்தையியல் · ஒண்டுப்புழுவியல்
ஊர்வனவியல் · மீனியல்
நத்தையினவியல் · பாலூட்டியியல்
எறும்பியல் · உருளைப்புழுவியல்
விலங்கு நரம்பு&நடத்தையியல் · பறவையியல்
தொல்விலங்கியல் · மிதவையுயிரியல்}
முதனியியல் |
| **குறிப்பிடத்தக்க விலங்கியலாளர்** |
| ஜார்ஜஸ் கவியர் · சார்லசு டார்வின்
வில்லியம் கிர்பி · கரோலசு லின்னேயசு
கான்ட்ராட் லாரென்சு · தாமசு சே 
ஆல்ஃப்ர்ட் ரஸல் வல்லேஸ் · மேலும்... |
| **வரலாறு** |
| டார்வினுக்கு முன்
டார்வினுக்குப் பின்
இந்தப் பெட்டி: * பார்
* உரை
* தொகு
 |

**நடத்தையியல்** (Ethology) என்பது விலங்கு இனங்களின் நடத்தை பற்றி அறிவியல் அடிப்படையில் ஆய்வு செய்யும் ஒரு துறை ஆகும். இது, விலங்கியலின் ஒரு துணைத்துறை.

வரலாற்றுக் காலம் முழுவதிலும் பல இயற்கையியலாளர்கள் விலங்கின நடத்தைகள் பற்றி ஆய்வு செய்திருந்தாலும், 1930 ஆம் ஆண்டில், டச்சு உயிரியலாளரான நிக்கோ டின்பெர்ஜென் (Nikolaas Tinbergen), ஆசுத்திரிய உயிரியலாளர் கான்ராட் லாரென்சு (Konrad Lorenz) ஆகியோரது ஆய்வுகளுக்குப் பின்னரே தற்கால நடத்தையியல் துறை தொடங்கியதாகக் கருதப்படுகிறது. இவர்கள் இருவருக்கும் 1973 ஆம் ஆண்டின் மருத்துவத்துக்கான நோபல் பரிசு வழங்கப்பட்டது. நடத்தையியல் கள ஆய்வுகளும், சோதனைக் கூட ஆய்வுகளும் இணைந்த ஒரு ஆய்வுத்துறை ஆகும். இது, நரம்பணுவியல், சூழலியல், கூர்ப்பு ஆகிய துறைகளுடன் வலுவான தொடர்புகளைக் கொண்டது. நடத்தையியலாளர்கள் பொதுவாக நடத்தை சார்ந்த வழிமுறைகள் தொடர்பிலேயே ஆர்வம் காட்டுகின்றனர். இவ்விடயத்தில் அவர்கள், ஒரு குறிப்பிட்ட விலங்கினக் குழுவை மட்டும் கவனத்தில் கொள்ளாமல், ஒன்றுக்கொன்று தொடர்பற்ற பல விலங்கினங்களின் ஒரு குறிப்பிட்ட வகையான நடத்தைகளை மட்டும் (எகா: தன்முனைப்பு நடத்தை) கவனத்தில் கொள்கின்றனர்.
**விலங்கியல்** **நிறுவனம்** (*Institute of Zoology*) என்பது இங்கிலாந்தில் உள்ள இலண்டன் விலங்கியல் சங்கத்தின் ஆராய்ச்சி பிரிவு ஆகும். இது விலங்கினங்கள் மற்றும் அவற்றின் வாழ்விடங்களைப் பாதுகாப்பது தொடர்பான அறிவியல் ஆய்வுகளை மேற்கொள்ள அரசாங்கத்தால் நிதியளிக்கப்பட்ட ஆராய்ச்சி நிறுவனமாகும். வெஸ்ட்மின்ஸ்டர் நகரத்தில் உள்ள இலண்டன் விலங்கியல் சங்கத்தின் ரீஜண்ட்ஸ் பூங்கா தளத்தில் இலண்டன் மிருகக்காட்சி சாலையில் இந்த நிறுவனம் அமைந்துள்ளது.

இந்த நிறுவனத்தில் சுமார் 25 முழுநேர ஆராய்ச்சி ஊழியர்கள் உள்ளனர். மேலும் முனைவர் பட்ட பிந்தைய ஆராய்ச்சியாளர்கள், ஆராய்ச்சி உதவியாளர்கள், தொழில்நுட்ப வல்லுநர்கள் மற்றும் முனைவர் பட்ட மாணவர்கள் எனப் பலர் பணிபுரிகின்றனர். இந்நிறுவனத்திற்கு கேம்பிரிச்சுப் பல்கலைக்கழகம் இங்கிலாந்தின் உயர்கல்வி நிதியளிப்பு குழுவுடன் இணைந்து நிதியளிக்கிறது. மேலும் இங்கிலாந்து ஆராய்ச்சி குழுமங்கள் (என்.இ.ஆர்.சி, பிபிஎஸ்ஆர்சி, ஈ.எஸ்.ஆர்.சி) மற்றும் ஆராய்ச்சி தொண்டு நிறுவனங்களிடமிருந்து (வெல்கம் அறக்கட்டளை மற்றும் லெவர்ஹுல்ம் அறக்கட்டளை) கூடுதல் ஆராய்ச்சி நிதியைப் பெறுகிறது. விலங்குகளைப் பாதுகாத்தல், வாழிட பாதுகாப்பு, குறித்த அடிப்படை ஆய்வுகள் இந்நிறுவனத்தில் மேற்கொள்ளப்படுகின்றன.

இந்நிறுவனம் முனைவர் பட்ட ஆராய்ச்சி பட்ட படிப்பு, மாணவஆய்வுநிதி திட்டம், இளம் அறிவியல் மற்றும் முதுநிலை அறிவியல் ஆய்வு மாணவர்களுக்கான பிற நிறுவன மாணவ ஆராய்ச்சி திட்டங்களுக்கும் உதவி புரிகின்றது. இளம் அறிவியல் மாணாவ ஆய்வினை இலண்டன் விலங்கியல் பூங்கா மற்றும் விப்ஸ்நேட் மிருகக்காட்சிசாலையில் மேற்கொள்ளவும் உதவி புரிகின்றது. விலங்கியல் நிறுவனம் விலங்கு இல்லம் என்றும் அழைக்கப்படுகிறது.

மேலும் காண்க
------------

* லிவிங் பிளானட் இன்டெக்ஸ்
* சிவப்பு பட்டியல் அட்டவணை
* மண்டல சிவப்பு பட்டியல்
* இருப்பு திட்டத்தின் எட்ஜ்
* எட்ஜ் சிற்றினங்கள்

வெளி இணைப்புகள்
---------------

* விலங்கியல் வலைத்தளம்
* லண்டன் வலைத்தளத்தின் விலங்கியல் சங்கம்
Abbas Kiarostami, 2010
**அப்பாஸ் கியரோஸ்தமி ( Abbas Kiarostami** (பாரசீக மொழி: عباس کیارستمی‎‎ About this sound pronunciation (help·info); 22 சூன் 1940 – 4 சூலை 2016) என்பவர் ஒரு ஈரானிய திரைப்பட இயக்குநர், திரைக்கதை ஆசிரியர், ஒளிப்பதிவாளர், படத் தயாரிப்பாளர் ஆவார். இவர் 1970 முதல் திரைக்கலைஞராக உள்ளார், இவர் நாற்பது படக்களுக்குமேல் பணியாற்றியுள்ளார், இதில் குறும்படங்கள்,  விபரணத் திரைப்படங்கள் போன்றவையும் அடங்கும். இவர் இயக்கி விருதுகள் பெற்ற படங்கள் கோகிர் ட்ரிலோகே (1987–94), குலோசப் (1990), டேஸ் ஆப் செர்ரி (1997) , *பேத் மா ரா ஹாஹத் போட்* (1999). இவரின் பிற்காலப் படங்கள், செர்டிபைடு காஃபி (2010) மற்றும் லேக் சோமியோன் இன் லவ் (2012), 

சிறு வயதிலிருந்து ஓவியக் கலையில் ஈடுபாடு கொண்டிருந்த அப்பாஸ் கியரோஸ்தமி, ஓவியம், வடிவமைப்பு ஆகியவற்றையே படித்தார். படித்து முடித்த பிறகு விளம்பரத் துறைக்குள் நுழைந்தார். ஈரானியத் திரைப்படங்களில் புதிய அலை இயக்கத்தின் வித்தாக டாரீயூஷ் மெஹ்ர்ஜூயின் ‘த கவ்’ (பசு) திரைப்படம் அடைந்த வெற்றி அப்பாஸ் கியரோஸ்தமிக்குப் திரைத்துறைமீது ஆர்வத்தைத் தூண்டவே திரைத்துறையில் நுழைந்தார். துவக்கத்தில் குழந்தைகளைப் பற்றி நிறைய ஆவணப்படங்களையும் குறும்படங்களையும் இயக்கினார். அவரது முதல் முழு நீளத் திரைப்படம் *வேர் இஸ் த ஃப்ரண்ட்ஸ் ஹோம்?*. அப்பாஸ் கியரோஸ்தமி உலக அளவில் கண்டு கொள்ளப்பட்டது இந்தப் படத்துக்குப் பிறகுதான்.

அவரது படங்களை ஒட்டுமொத்தமாகப் பார்க்கும்போது அவர் கதை சொல்வதற்கு முயலவே மாட்டார் என்பதும், ஒரு கதாபாத்திரத்தை, ஒரு வாழ்க்கையை கேமரா பின் தொடர்ந்தால் எப்படி இருக்குமோ அதுபோல இருக்கும்.

மேற்கோள்கள்
-----------

1. ↑  Persian pronunciation: [ʔæbˌbɒːse kijɒːɾostæˈmi]
2. ↑  Panel of critics (14 November 2003). "The world's 40 best directors". London: Guardian Unlimited.. பார்த்த நாள்: 23 February 2007.
3. ↑  Karen Simonian (2002). "Abbas Kiarostami Films Featured at Wexner Center" (PDF). Wexner center for the art. 10 July 2007 அன்று மூலம் (PDF) பரணிடப்பட்டது. 23 February 2007 அன்று பார்க்கப்பட்டது.
4. ↑  "2002 Ranking for Film Directors". British Film Institute. 2002. 13 அக்டோபர் 2018 அன்று மூலம் பரணிடப்பட்டது. 23 February 2007 அன்று பார்க்கப்பட்டது. Unknown parameter `|=` ignored (உதவி)
5. ↑  "அஞ்சலி: ஈரானிய திரைப்பட இயக்குநர் அப்பாஸ் கியரோஸ்தமி- வாழ்க்கையைப் பின்தொடர்ந்த கலைஞர்". தி இந்து தமிழ். 16 சூலை 2016. 16 சூலை 2016 அன்று பார்க்கப்பட்டது.
**அப்பல்லோ பொறியியல் கல்லூரி** (Apollo Engineering College) ( **ஏ.இ.சி** ) என்பது ஒரு தனியார், சுயநிதி, இருபாலர் கல்வி நிறுவனமாகும். இது அகில இந்திய தொழில்நுட்ப கல்விக் குழுவால் (ஏ.ஐ.சி.டி.இ) அங்கீகரிக்கப்பட்டுள்ளது. இது அண்ணா பல்கலைக்கழகத்துடன் இணைவுபெற்றுள்ளது. இக்கல்லூரியானது 2007 இல் நிறுவப்பட்டது. இந்த நிறுவனம் சுமார் 2,00,000 சதுர அடி பரப்பளவைக் கொண்டுள்ளது. துறைகளிலும் திறண் அறைகள் உள்ளன, அவை எல்.சி.டி ப்ரொஜெக்டர்கள், ஓ.எச்.பி, மல்டிமீடியா கணினி அமைப்புகள் மற்றும் ஆடியோ / வீடியோ சாதனங்கள் போன்ற நவீன கற்பித்தல் கருவிகளைக் கொண்டுள்ளன. 

கல்லூரியானது ஆறு இளங்கலை பாடப்பிரவுகளையும், மூன்று முதுகலை படப்பிரவுகளையும் கொண்டுள்ளது.

வழங்கப்படும் படிப்புகள்
-----------------------

பொறியியல் மற்றும் தொழில்நுட்பம் (4 ஆண்டுகள்) 

* பி.இ. - மெக்கானிக்கல் இன்ஜினியரிங்
* பி.இ. - எலெக்ட்ரானிக்ஸ் மற்றும் கம்யூனிகேஷன் இன்ஜினியரிங்
* பி.இ. - மின் மற்றும் மின்னணுவியல் பொறியியல்
* பி.இ. - கணினி அறிவியல் மற்றும் பொறியியல்
* பி.டெக் - தகவல் தொழில்நுட்பம்
* பி.இ. - ஏரோநாட்டிகல் இன்ஜினியரிங்

முதுகலை படிப்புகள் (2 ஆண்டுகள்) 

* எம்.இ. (கணினி அறிவியல் மற்றும் பொறியியல்)
* எம்.இ. (வி.எல்.எஸ்.ஐ வடிவமைப்பு)
* முதுகலை வணிக மேலாண்மை (எம்பிஏ)

*

விடுதி வசதிகள்
--------------

அப்பல்லோ பொறியியல் கல்லூரி விடுதி சுமார் 300 மாணவர்கள் மற்றும் 250 மாணவிகள் தங்குமிடமிட் கொண்டதாக, இரண்டு தனித்தனி விடுதி கட்டிடங்களைக் கொண்டுள்ளன.

நூலக வசதிகள்
------------

கல்லூரியில் உள்ள நூலகமானது பொறியியல் அறிவியலின் பல்வேறு துறைகளைச்சார்ந்த நூல்களை கொண்டுள்ளது. மேலும் அறிவியல், மானுடவியல் மற்றும் அதனுடன் தொடர்புடைய துறை நூல்களையும் கொண்டுள்ளது. மேலும் பல்வேறு பத்திரிகைகளை இந்த நூலகம் பெற்று படிக்க வழங்குகிறது.

போக்குவரத்து
------------

இக்கல்லூரியின் மாணவர்கள், ஊழியர்கள் போன்றவர்கள் கல்லூரிக்கு வந்து செல்ல ஏதுவாக சென்னையின் பல்வேறு பகுதிகளில் இருந்து வந்து செல்ல 15 பேருந்துகளைக் கொண்டுள்ளது. இந்த பேருந்துகள் சுமார் 5.30 முதல் 6.00 மணி வரை வெவ்வேறு இடங்களிலிருந்து 18 வழித்தடங்களில் இயக்கப்படுகின்றன.

வெளி இணைப்புகள்
---------------

* அதிகாரப்பூர்வ இணையதளம்